पाएं अपने शहर की ताज़ा ख़बरें और फ्री ई-पेपरडाउनलोड करें
फाजिल्का की मार्केट कमेटी में लगे जेनरेटर रूम में सोमवार को सुबह अचानक आग लग गई। आग लगने के बाद यहां पर अफरा-तफरी मच गई। मार्केट कमेटी दफ्तर में मौजूद कर्मचारियों के द्वारा यहां पर मौजूद आग बुझाने वाले यंत्र से आग को बुझाने का प्रयास किया गया किंतु उनके द्वारा आग पर काबू नहीं पाया जा सका क्योंकि आग काफी फैलती नजर आ रही थी। जिसके बाद मार्केट कमेटी के सैक्रेटरी शमशेर सिंह ने सूचना फायर ब्रिगेड को दी। जिसके बाद फायर ब्रिगेड के कर्मचारी मौके पर पहुंचे जहां फायर ब्रिगेड की टीम ने रेस्क्यू ऑपरेशन चलाते हुए काफी मशक्कत के बाद आग पर काबू पाया।
सैक्रेटरी शमशेर सिंह ने बताया कि अगर जल्द ही आग पर काबू न पाया जाता तो यहां पर बड़ा हादसा हो सकता था। रेस्क्यू ऑपरेशन के खत्म होने के बाद मार्केट कमेटी के सैक्रेटरी ने यहां पर हुए नुकसान संबंधी जायजा लिया। उन्होंने बताया कि सुबह के समय अचानक बिजली चली गई थी। जिसके चलते उनके द्वारा जेनरेटर चलवाने संबंधी कहा गया था तथा जब कर्मचारी ने जेनरेटर चलाया तो अचानक जेनरेटर की तार आपस में जुड़ गई जिससे हुई स्पार्किंग के चलते उक्त हादसा हुआ है। उन्होंने बताया कि जेनरेटर में डीजल की मात्रा काफी अधिक थी जिसके चलते जेनरेटर ने आग पकड़ ली। जब स्टाफ से आग पर काबू नहीं पाया जा सका तो उन्होंने मामले की सूचना फायर ब्रिगेड को दी तथा सूचना मिलने के 5 मिनट बाद ही मौके पर पहुंच आग पर काबू पाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn